لندن (مانیٹرنگ ڈیسک) مانچسٹر سٹی نا برخلاف چیلسی نا کٹنگ لیورپول ءِ 30 سال آن پد ہم انگلش پریمیئر لیگ نا چمپئن جوڑ کرے۔ لیور پول 30 سال آن پد انگلش پریمیئر لیگ نا اسہ وار ولدا چمپئن مننگ اٹ سرسہب مس ہرانا تاج پوشی ءِ بروک آ ہفتہ ٹی اتحاد اسٹیڈیم اٹ مریک۔ لیورپول اولیکو وار 1992ء ٹی پریمیئر لیگ نا ٹائٹل ءِ تینا پن آ کریسس۔ پریمیئر لیگ نا سیزن اٹ لیور پول 31 آن 28 میچ آتیٹی سرسہبی دوئی کرینے۔ لیورپول نا سرسہبی آن پد مچ آ برطانیہ ٹی جشن کننگ انگ ءِ، خوشی ٹی شیدائیک آتش بازی کریر و جوان خوشی کریر۔ پاکستانی ٹینس اسٹار اعصام الحق ہم لیورپول نا شیدائی اس پیش تما او اونا کٹنگ آ اُرا ٹی جشن اڈ تننگا۔
